সেনা প্রত্যাহারে যুক্তরাষ্ট্রকে ইরাকের আহ্বান - rfn24
সেনা প্রত্যাহারে যুক্তরাষ্ট্রকে ইরাকের আহ্বান
প্রকাশিত- ০০:০৩ এএম, ১১ জানুয়ারি ২০২০
আন্তর্জাতিক ডেস্ক: ইরাকের মাটি থেকে মার্কিন সেনা প্রত্যাহারের প্রক্রিয়া শুরু করতে যুক্তরাষ্ট্রের প্রতি আহ্বান জানিয়েছে বাগদাদ। মার্কিন প্রেসিডেন্ট ট্রাম্পের নির্দেশে ইরানি জেনারেল কাসেম সোলাইমানিকে হত্যার পর ইরাকি পার্লামেন্টে মার্কিন সেনা প্রত্যাহারের প্রস্তাব পাস হয়। ঘটনার ৫ দিনের মাথায় সে দেশের প্রধানমন্ত্রী আদেল আব্দুল-মাহদি যুক্তরাষ্ট্রের পররাষ্ট্রমন্ত্রী মাইক পম্পেওকে লেখা চিঠিতে যুক্তরাষ্ট্রকে সেনা প্রত্যাহার শুরুর পরিকল্পনা নিতে বলেছেন।
গত ৩ জানুয়ারি ইরাকের রাজধানী বাগদাদে মার্কিন প্রেসিডেন্ট ডোনাল্ড ট্রাম্পের নির্দেশে ড্রোন হামলা চালিয়ে ইরানের অভিজাত কুদস বাহিনীর প্রধান কাসেম সোলাইমানিসহ বেশ কয়েকজনকে হত্যা করা হয়। এর দুইদিনের মাথায় ৫ জানুয়ারি ইরাক থেকে মার্কিন সেনাদের প্রত্যাহার চেয়ে বিল পাস করে দেশটির পার্লামেন্ট।
শুক্রবারের বিবৃতিতে ইরাকি প্রধানমন্ত্রী মাহদি বলেছেন, তিনি মার্কিন পররাষ্ট্রমন্ত্রী মাইক পম্পেওর সঙ্গে টেলিফোনে কথা বলেছেন। সে সময় তিনি ‘ইরাকের পার্লামেন্টের রায় অনুযায়ী মার্কিন সেনা প্রত্যাহারের সিদ্ধান্ত বাস্তবায়ন করার প্রক্রিয়া শুরু করতে মার্কিন প্রতিনিধিদের বাগগাদে যাওয়ার আমন্ত্রণ জানিয়েছেন’।
মাহদি অভিযোগ করেন, দুই দেশের মধ্যকার চুক্তি লঙ্ঘন করে ইরাকের যেখানে-সেখানে মার্কিন সেনারা অবস্থান নেয় এবং কর্তৃপক্ষীয় অনুমতি ছাড়াই ড্রোন হামলা চালায়।
আইএস-বিরোধী লড়াইয়ে সহায়তার জন্য মার্কিন বাহিনীকে আমন্ত্রণ জানিয়েছিল ইরাক। সোলাইমানি হত্যার পর পাস হওয়া প্রস্তাবে সরকারকে ওই আমন্ত্রণ বাতিল করতে বলা হয়েছে। পার্লামেন্টে দেওয়া বক্তব্যেও প্রধানমন্ত্রী মাহদি মার্কিন বাহিনীকে বহিষ্কারের পক্ষে মত দিয়েছিলেন।
আফগান থেকে মার্কিন সেনা প্রত্যাহারে ট্রাম্প আন্তরিক: তালেবান
কাবুলের সেনা ঘাঁটিতে সন্ত্রাসি হামলা
সিরিয়ায় ২০০ সেনা রাখবে আমেরিকা
মেক্সিকো সীমান্তে সেনা উপস্থিতি বাড়ালো যুক্তরাষ্ট্র
আলজেরিয়ায় শতাধিক সেনা সদস্য নিয়ে বিধ্বস্ত হল প্লেন
আমেরিকা শিগগিরি সেনা প্রত্যাহার করবে আফগানিস্তান থেকে
রাশিয়ায় সামরিক হেলিকপ্টার বিধ্বস্ত, ৪ সেনা নিহত